Першай на сцэну выйшла педагог-псіхолаг Беражноўскай сярэдняй школы Руслана Віктараўна Котка. Яна парадавала прысутных сваім чароўным выкананнем песні “Жораў” і вынесла на суд журы і гледачоў мастацкае чытанне паэтычнага твора. Загадчык гаспадаркі Фядорскага ясляў-сада Гунько Святлана Уладзіміраўна адрасавала сваю песню самаму блізкаму, роднаму і дарагому чалавеку – маці. Педагог дадатковай адукацыі Столінскага раённага цэнтра дзіцячай творчасці Анжаліка Васільеўна Калавур выканала музычную кампазіцыю “Неба”, а ўзнёсласці і чысціні нябёсаў выступленню канкурсанткі дадалі чароўныя рухі ўдзельніц ансамбля танца “Карамель” у бялюткіх сукенках.